તેમાં બીજું કશું જ નહિ હોય, એક તમારું મધુમય માદક, મંગલ, મુક્તિની મહેફિલનો મહારસ માણનારું મુખડું જ હશે; સ્વર્ગના સમસ્ત સુખને ક્ષુલ્લક કરનારું સરળ, સ્વાદુ, સરસ સ્મિત જ હશે; અમૃતનું અભિવર્ષણ કરનારું અનુપમ અંગ જ હશે; ને વીણાને વિસરાવનારી વાણી, ને સુધાના સ્વાદને નિસ્સાર કરનાર સ્પર્શ હશે, ને હશે પેલો પ્રબળ, પતિતપાવન પ્રેમ; તો મારું શરીરધારણ સફળ થશે, જીવન ઉજ્જવળ બનશે, ને બધી ખોટ ભરપાઈ થશે.